राष्ट्रिय टी–२० क्रिकेट : आर्मी सेमिफाइनलमा
विभागीय टोली त्रिभुवन आर्मी क्लब कोशी प्रदेश राष्ट्रिय टी–२० क्रिकेट प्रतियोगिताको सेमिफाइनल पुगेको छ । आर्मीले घरेलु टिम कोशी प्रदेशलाई मंगलबार ५ विकेटले पराजित गर्दै समूह ‘ए’ बाट अन्तिम चारमा पुगेको हो ।
विराटनगर — विभागीय टोली त्रिभुवन आर्मी क्लब कोशी प्रदेश राष्ट्रिय टी–२० क्रिकेट प्रतियोगिताको सेमिफाइनल पुगेको छ । आर्मीले घरेलु टिम कोशी प्रदेशलाई मंगलबार ५ विकेटले पराजित गर्दै समूह ‘ए’ बाट अन्तिम चारमा पुगेको हो ।लिग चरणको एक खेल बाँकी हुँदै आर्मीले सेमिफाइनल तय गरेको हो । अन्तिम खेलमा एपीएफसँग खेल्नेछ । दुई खेलमा एक खेल जितेको एपीएफ सेमिफाइनल पुग्न संघर्षरत छ । एपीएफ कर्णालीसँग पराजित भएको थियो । यो समूहमा सबै खेल खेलेको कर्णाली ४ अंकसहित दोस्रो स्थानमा छ । एपीएफले अन्तिम चारमा पुग्न आर्मी र मधेश प्रदेशलाई जित्नैपर्ने दबाबमा छ ।टस हारेर ब्याटिङ गरेको कोशीले निर्धारित ओभरमा ६ विकेट गुमाई १ सय ३५ रन बनायो । कोशीका दिपेश कँडेलले २ छक्का र २ चौकासहित अविजित ४० रन बनाउँदा श्रवण यादवले १४ बलमा ५ चौकासहित २९ रन बनाए । आर्मीका तृतराज दास र पवन कार्कीले २–२ विकेट लिए ।१ सय ३६ रनको लक्ष्य आर्मीले १८.४ ओभरमा ५ विकेट पार गर्‍यो । प्लेयर अफ द म्याच तृतराज दासले २ छक्का र ४ चौकासहित ३५ रन तथा सन्तोष कार्कीले २४ रन जोडे । कोशीका श्रवण यादव र ज्ञानेन्द्र श्रेष्ठले २–२ विकेट लिए ।दोस्रो खेलमा चुनौती समाप्त भइसकेको वाग्मतीले गण्डकी प्रदेशलाई ४ विकेटले हरायो । गण्डकी सबै खेलमा पराजित भएर अंकविहीन भयो ।टस जितेको गण्डकीले २० ओभरमा ८ विकेट गुमाई १ सय ५० रन बनायो । ४७ बलमा १ छक्का र ९ चौकासहित ६२ रन बनाए । अभिषेक थापाले २३ रन जोडे । वाग्मतीका इशान पाण्डेले २, रामनरेश गिरी, दीपेश श्रेष्ठ र तिलक भण्डारीले १–१ विकेट लिए ।जवाफमा १ सय ५१ रनको लक्ष्य वाग्मतीले चार बल बाँकीमा ६ विकेट गुमाई पूरा गरेको हो । प्लेयर अफ द म्याच रामनेश गिरी ३ छक्का र ४ चौकासहित अविजित ५० रन बनाए । रविन जोशीले अविजित ३२ र सन्तोष घिरैयाले २९ रन जोडे । गण्डकीका सुवास भण्डारीले ३, सन्दीप पराजुली र अभिषेक थापाले १–१ विकेट लिए ।बुधबार पुलिस र लुम्बिनी तथा आर्मी र एपीएफबीच खेल्नेछन् ।